Զարմանալի պատմություն է։ 1947 թվական։ Մեռյալ ծովից ոչ հեռու մի բեդվին հովիվ այծեր թե ոչխարներ էր արածեցնում։ Անասուններից մեկը կորչում է։ Հովիվը կարծում է, թե ընկած կլինի բազմաթիվ անձավներից մեկը։ Սկսում է վերևից քարեր նետել ներքև` անձավի ներսը։ Սովորաբար այդպես էին անձավներից քշում վայրի գազաններին և ստուգում փոսի խորությունը, որոշելու` հնարավո՞ր է իջնել ու հանել մոլորված այծին ¥ոչխարին¤։ Հանկարծ լսում է, որ անձավի խորքում ինչ-որ բան փշրվեց։ Իջնում է անձավի հատակը և գտնում մի փշրված կավե անոթ, իսկ անոթում` ինչ-որ ոլորագրերի կաշեփաթեթներ։ Կողքը փաթեթներով լի մի քանի անոթ էլ է լինում։